google/wiki40b huggingface dataset:
MobyGames

Oversikt

Mobygames har informasjonen lagret i en relasjonsdatabase, noe som betyr at man kan søke etter informasjon på flere måter. Databasen inneholder informasjon om spill, spillutviklere og utgivere kategorisert etter år, utgiver og plattform.
Programvaren utvikler også lister over relaterte spill. For eksempel er alle spillene i Ultima-serien i en liste. Indirekte relaterte spill grupperes også, slik som varianter av Tetris og spill basert på Simpsons.
Alle versjoner av et spill som er utgitt for flere plattformer grupperes også i en liste. Spill blir separert etter oppbygning og likheter. Dette betyr at hvis to spill deler samme navn eller er basert på samme ting, deler de samme liste bare hvis oppbygningen er lik i begge spillene. For eksempel blir Tom Clancy's Splinter Cell utgitt på Xbox, PlayStation 2, GameCube og Windows separert fra Tom Clancy's Splinter Cell utgitt på Game Boy Advance og N-Gage.
Informasjon blir lagt til MobyGames av frivillige medarbeidere. Ideen er lik en wiki, men ikke identisk. Anonyme bidrag er ikke tillatt, og hvert bidrag blir bundet til en brukerkonto for verifisering av bidraget. All informasjon blir sjekket av kvalifiserte brukere før den blir lagt til i databasen. Å opprette brukerkonto er gratis. Flere spillutviklere bidrar til databasen, slik som John Romero, Damon Slye og Harvey Smith
MobyGames' lister over utviklere, programmere, designere av spill blir hentet fra spillene i databasen. Sidene for noen utviklere har biografisk informasjon. Dette er ikke ulikt hvordan Internet Movie Database lister opp filmer, skuespillere og produksjonsstab.
Nesten all informasjon om et spill er inkludert i MobyGames. Hvert spill kan ha informasjon om handlingen, hvem som utviklet spillet, utgivelser i forskjellige land (mange billigutgivelser er dokumentert), bilder av spillets cover, skjermbilder, omtaler, tekniske spesifikasjoner, trivia, tips og juksekoder, reklame brukt i forbindelse med utgivelsen av spillet og lenker for å kjøpe eller å bytte til seg spillet. MobyGames tilbyr ikke nedlastbare spill, demoer, oppgraderinger eller spillnyheter.
En av MobyGames' kjente egenskaper er at brukere kan vurdere spillene og gi dem poeng. Spillene med flest poeng blir satt inn i en rekke liste sortert etter sjanger, plattform, år og så videre. Det er også en liste for de 25 beste spillene.

Priser

MobyGames ble nominert for Webby Award for beste spillrelatere nettside av International Academy of Digital Arts and Sciences 11. april 2006.
Norges ambassade i Asmara

Norges ambassade i Asmara var fra 2003 til 2013 norsk ambassade i landet Eritrea i nordøstlige Afrika der Asmara er hovedstad. 
Eritrea frigjorde seg fra nabolandet Etiopia den 24. mai 1993. Diplomatiske forbindelser mellom Eritrea og Norge ble etablert den 14. mars 1994 og i mai samme året ble Johann Olav Koss (født 1968) utpekt til sportsambassadør for Eritrea. I april året efter fikk man til et honorært konsulat i Asmara, hvilket innebærer at man får hjelp av en honorær (ikke-lønnet) konsul på stedet. Denne var Lilian Jean Garbouchian (født 1953) fra Oslo. Fra 1996 var landet ett av Norges prioriterte samarbeidsland, men det varte og rakk helt til 2003 før en ordentlig ambassade ble laget i stand, innviet den 8. desember 2003 og ledet av en chargé d'affaires ad interim som stasjonsleder.
Første norske ambassadør ble utnevnt den 30. mars 2007, og denne var også samtidig svensk honorær (ulønnet) konsul i Asmara. Mye av arbeidet hadde med utlendingssaker å gjøre, og i 2012 var den norske ambassaden den som behandlet visumsøknader for Norge (så klart), men også Sverige, Danmark, Island, Tyskland, Østerrike og Nederland. 
Fra 2010 begynte UD å utrede en omstrukturering av sine utenriksstasjoner. Og høsten 2011 var det Eritrea som faktisk ba Norge om å avslutte sine aktiviteter i landet. Alt dette medførte at ambassaden i Asmara ble avviklet den 1. juli 2013. Arbeidsoppgavene hadde da allerede 1. mai 2013 blitt overført til Norges ambassade i Khartoum i nabolandet Sudan, der ambassadøren fikk en sideakkreditering til Eritrea.  Svenske statsborgere må foreløbig henvende seg til den italienske utenriksstasjonen.
NM i friidrett 1932

Norgesmesterskapet i friidrett 1932 bestod av flere arrangementer som i 1932 kåret norgesmestere i friidrettsøvelsene.
Hovedmesterskapet ble arrangert på Bislett stadion i Oslo fra 20. til 21. august. Kun menn deltok.
Kongepokalvinner ble Konrad Hauge. 
Se også NM i mangekamp 1932.
Fergesambandet Skansen–Vanvikan

Skansen–Vanvikan var et fergesamband mellom Skansen i Trondheim og Vanvikan i Leksvik.
Den første turen gikk med innbudte gjester fra Vanvikan 27. mai 1955 med MF «Fosenferja», sambandet ble åpnet for publikum på Skansen pinsedag den 29. mai. Senere ble det også betjent av MF «Holger Stjern», MF «Lagatun», MF «Ladejarl», MF «Hertug Skule» og MF «Austråt».
I 1980 ble fergeruten erstattet av hurtigbåtforbindelsen Trondheim – Vanvikan, etter at fergesambandet Flakk–Rørvik var satt i drift i 1978.
Systemoperatør

En systemoperatør (forkortet: SysOp) er en som er ansvarlig for driften av et datasystem.
Karel Gott

Karriere

Gott gikk på gymnas i Praha, hvor han også opptrådte som kafémusiker. Opprinnelig ønsket han å bli kunstmaler, men uten mulighet for å klare opptakseksamen til kunstakademiet, valgte han å gå i lære som elektriker.
Karel Gott ble oppdaget da han deltok i en sangkonkurranse i 1959, begynte å turnere, og ble opptatt i musikkonservatoriet i Praha, hvor han studerte sang i tre år. Han foretok de første studioopptakene i 1960, og tre år senere utga han sin første single, en tsjekkisksproglig versjon av Henry Mancinis «Moon River».
Gott, som noen ganger er blitt kalt «den tsjekkiske Sinatra», opptrådte i seks måneder i Las Vegas i 1967, men ble lagt merke til internasjonalt for alvor i 1968, da han vant gullmedaljen ved en musikkfestival i Brasil med melodien «Lady Carneval».
Han utga en lang rekke album, som har solgt i over 30 millioner eksemplarer, mens andre anslag opererer med opptil 100 millioner. I Tsjekkia og Slovakia har han solgt rundt femten millioner album, og han er den eneste artisten som har mottatt en diamantplate av den tsjekkiske labelen Supraphon.
Internasjonalt er Gott blitt utmerket med over femti diamant-, platina-, gull- og sølvplater. Selv om han spilte inn sanger på en lang rekke sprog, er hans tsjekkiske og tyske utgivelser de mest populære.

Privatliv

Karel Gott ble gift med Ivana (født Macháčková) den 7. januar 2008 i Las Vegas. De fikk to døtre sammen. Gott hadde også to barn fra tidligere forhold. Familien bodde i Praha.
I Vesten møtte Gott kritikk da han var blant medunderskriverne på et opprop mot demokratibevegelsen Charta 77 i det daværende Tsjekkoslovakia.
Gott døde 1. oktober 2019 av leukemi etter lang tids sykeleie.
Permanent lenke

En permanent lenke er en lenke som man kan forvente vil lenke til det samme innholdet over lang tid. Dette er vanlig i blogger og lignende.
Pseudispa

Utseende

Middelsstore (ca. 10 millimeter), avlange skjoldbiller, gjerne grønnlig metallisk fargede. Antennene er tynne og forholdsvis lange, gulaktige med mørk spiss, hodet fremstrakt. Pronotum er firkantet, betydelig smalere enn de jevnbrede dekkvingene. Disse har 10 kraftige punktrader. Beina er nokså lange og tynne med noe utvidete føtter.

Levevis

Artenes vertsplanter er ukjente.

Utbredelse

Slekten er vidt utbredt i Mellom- og Sør-Amerika, fra Mexico i nord til Argentina i sør.
Danilo Türk

Virke

Türk studerte ved Universitetet i Ljubljana og Universitetet i Beograd. I 1982 avla han doktorgrad i rettsvitenskap ved Universitetet i Ljubljana, der han også har hatt sin akademiske karriere, fra 1995 som professor i internasjonal rett.
Türk engasjerte tidlig i Amnesty International og var aktiv i saker om menneskerettighetsbrudd i Jugoslavia. I 1987 deltok han i etableringen av Slovenias menneskerettighetsråd.
I prosessen der Slovenia ble selvstendig fikk Türk diplomatiske oppgaver som sitt lands representant i forhold til FN, Europarådet og OSSE, og i organer som forberedte avviklingen av den jugoslaviske forbundsstaten. I 1992 ble han Slovenias FN-ambassadør og representerte blant annet sitt land som rullerende medlem av Sikkerhetsrådet. Han ble deretter assisterende generalsekretær for politiske saker under generalsekretær Kofi Annan.
I 2005 vendte Türk tilbake til Slovenia. Han gjenopptok arbeidet ved universitetet, før han i november 2007 ble valgt til president. Han ble innsatt i presidentembetet 22. desember 2007. Türk søkte gjenvalg i 2012, men presidentvalget ble vunnet av Borut Pahor.

Utmerkelser

I forbindelse med statsbesøk fra Norge ble Türk i 2011 tildelt storkors av St. Olavs Orden.
Gustav von Kahr

Bakgrunn

Gustav von Kahr var sønn av presidenten for den bayerske forvaltningsrett Gustav von Kahr og dennes hustru Emilie, født Rüttel. Fra 1877 til 1882 var han elev på Maxgymnasium i München. Fra 1882 til 1888 studerte von Kahr jus i München og var samtidig medlem av studenterforeningen Akademischer Gesangverein München.

Tidlig karriere

Fra 1888 til 1902 arbeidet han som forvaltningsjurist i München og Kaufbeuren. I 1890 giftet han seg med Ella Schübeck. Fra 1902 var han ansatt i det bayerske innenriksministerium, hvor han var ansvarlig for folkelig kunst og minnesmerker. I 1911 mottok han den bayerske krones fortjenstorden for sin innsats for den folkelige kunst, vilket innebar at han ble opptatt i ridderstanden.

Politiker

I 1917 ble han regjeringspresident i Oberbayern.
Etter novemberrevolusjonen og Kappkuppet ble Kahr den 16. mars 1920 valgt til bayersk ministerpresident etter Johannes Hoffmann. Han forsøkte å løse opp Bayerns bånd til Det tyske rike. Etter motgang trakk han seg i protest fra embedet den 12. september 1921.
I  1923 ble han utnevnt til generalstatskommissær med diktatoriske fullmakter. Han ville ikke være med på Hitlers kuppforsøk den 9. november 1923, og det at han ikke ville være med, bidro til kuppets sammenbrudd. Den 17. februar 1924 trådte Gustav von Kahr tilbake og ble president for den bayerske forfatningsdomstol.
Den 30. juni 1934 ble han arrestert av nasjonalsosialistene i sin bolig i Ruffinistraße 14 i München. På vei til konsentrasjonsleiren Dachau ble han sterkt mishandlet av to SS-menn, og ved ankomst ble han skutt på kommandant Theodor Eickes kommando.
Mordet var del av den utrenskningsbølgen som ble satt i gang ved De lange knivers natt.
Marion Arntzen

Forfatterskap

Marion Arntzen har sammen med Kari Kahrs skrevet to bøker om det å være transperson; Mann er da kvinne i 2011, etterfulgt av De usynlige kjønn i 2013. I boka Mann er da kvinne gir forfatterne et innblikk i livet til transpersoner fra fjernsynsserien Jentene på Toten. Dette skjer i en dagbokform, med transenes egne observasjoner og refleksjoner. I De usynlige kjønn forsøker Kari Kahrs og Marion Arntzen å formidle innsikt i og kunnskap om kjønnsidentitet, kjønnsuttrykk og kjønnsmangfold. Formålet er å hjelpe alle med å bli trygge og synlige i eget kjønnsuttrykk.

Karriere

Marion Arntzen jobbet på Agder ortopediske i Kristiansand som brystprotesetilpasser. Hun jobbet i denne tiden mot brystkreft-opererte i regionen Kristiansand, Farsund, Arendal og Flekkefjord, Hun, sammen med Liv Holberg og Bjørg Furholt startet landets første samtalegrupper for brystkreft-opererte og ble med i pasientenes interessegrupper i 1983.
Marion Arntzen og Harald Sundby overtok eiendommen Stensveen like ved melkefabrikken på Kapp etter Sundbys familie. Den første tiden jobbet Marion Arntzen ved Steinerskolen. Hun startet opp på nytt med brystprotesetilpassing, og så hurtig at transpersoner ikke bare hadde behov for protesetilpasning, men også med hjelp til å kle seg og te seg slik at de kunne oppnå sitt mål om å gli inn i rollen som det kjønn de forsøkte å framtre i. Dette utviklet seg etterhvert til Steensveen ressurssenter. 
I et intervju med Oppland Arbeiderblad i 2003 understreket Marion Arntzen også betydningen av det psykiske helsearbeidet, «Vi vet jo blant annet at selvmordsprosenten er høy hos denne gruppen. Hvor mange som ikke tør å vedkjenne seg denne spesielle egenskapen hos seg selv, vet vi jo ikke. Det er bare de modigste som tør å organisere seg i en forening og komme til oss. Men problemet er ikke legningen, den er jo faktisk den snilleste og mest sympatiske legningen noen kan ha. Problemet ligger hos oss andre som ikke kan klare å godta at folk er forskjellige og har forskjellige behov. Det er nettopp det denne åpenhetskampanjen vår skal prøve å gjøre noe med. Måtte folk bare forstå!»

Utmerkelser

Marion Arntzen ble æresmedlem i Foreningen for transpersoner i Norge (FTPN) i 2010, og mottok i 2010 Homofrydprisen i 2010, og YS' likestillingspris samme år for sitt arbeid for å fremme likestilling uansett kjønn, alder eller minoritetstilknytning.
Stenocentrura

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten er endemisk for Madagaskar.
Norby (adelsslekt)

Norby var en fynsk uradelsslekt. Slekten var opprinnelig en relativt ukjent og ikke spesielt velstående adelsslekt. Søren Norby gjorde seg bemerket som sjøoffiser, feltherre og politiker på begynnelsen av 1500-tallet, og mottok bl.a. Island og Finland i forlening.
Absolute Music 26

Absolute Music 26 er det 26. samlealbumet i den norske Absolute Music-serien og ble utgitt i 1999.
Allround-VM på skøyter 1991, kvinner

Funksjonærer

Blant funksjonærene stilte norske Svein Inge Strugstad som starter.
Arbeidsforskningsinstituttet

Historie

Instituttet ble etablert 1. januar 1964 under navnet Arbeidspsykologisk institutt med tre faste akademiske stillinger. Psykologen Einar Thorsrud ble i 1966 utnevnt til instituttets første leder. Som navnet antyder var instituttets fokus arbeidspsykologi (også kalt organisasjonspsykologi). Arbeidspsykologisk institutt var en egen statsetat underlagt Kommunal- og arbeidsdepartementet, men inngikk i paraplyen Arbeidsforskningsinstituttene sammen med Yrkeshygienisk institutt (med seksjoner for yrkesmedisin, toksikologi, og yrkeshygienisk seksjon for analyser, samt bibliotek) og Arbeidsfysiologisk institutt, fra 1981 også Muskelfysiologisk institutt. Instituttet delte fellestjenester med disse instituttene. 1. januar 1987 ble Arbeidspsykologisk institutt skilt ut under navnet Arbeidsforskningsinstituttet. De andre instituttene ble omdøpt til Statens senter for arbeidsmedisin og yrkeshygiene og deretter i 1989 til Statens arbeidsmiljøinstitutt.
AFI var organisert som statsetat direkte underlagt Arbeids- og administrasjonsdepartementet frem til 2002. I 2002 ble instituttet organisert som heleid statlig aksjeselskap administrert av Arbeids- og administrasjonsdepartementet. Det var diskusjoner om å omdanne det til en stiftelse før Victor Norman bestemte at det skulle bli aksjeselskap. Selskapet ble senere overført til Kunnskapsdepartementet. 20. september 2013 vedtok regjeringen at Arbeidsforskningsinstituttet og Norsk institutt for forskning om oppvekst, velferd og aldring skulle fusjoneres med Høgskolen i Oslo og Akershus fra 1. januar 2014. En forutsetning for fusjonen var at AFI og NOVA fortsetter å operere under sine egne navn og ha full autonomi og samme arbeidsoppgaver som tidligere. Instituttene ble senere samlokalisert i Forskningsrådets tidligere lokaler i Stensberggata 26.

Forskning

AFIs oppgave er å utvikle forskningsbasert kunnskap om arbeidsmiljø, organisasjon og ledelse. Instituttets om lag 40 forskere driver tverrfaglig forskning med utgangspunkt i organisasjonsteori og samfunnsvitenskaper. En viktig del av forskningen er oppdragsforskning, blant annet for departementer og statlige etater. Instituttet får også basisbevilgning og prosjektmidler fra Norges forskningsråd. AFI har særlig vekt på anvendt forskning innenfor organisatoriske og psykososiale forhold.
AFIs forskningstradisjon var tradisjonelt nært knyttet til aksjonsforskningen og AFI har stått sentralt i denne forskningstradisjonen internasjonalt. I 1960-årene ble AFI kjent for sine brede forsøksprosjekter i arbeidslivet i samarbeid med LO og Norsk Arbeidsgiverforening, som var sentrale i utviklingen av norsk bedriftsdemokrati og en bedriftskultur der ansatte har stor grad av eget ansvar, og som også fikk stor internasjonal oppmerksomhet. AFIs forskning dannet også grunnlaget for formuleringen av psykososiale rettigheter i Arbeidsmiljøloven av 1977. I mange år var AFIs forskning sentrert rundt fire store programmer: Oljeprogrammet, skipsforskningsprogrammet, skoleforskning og sykehusforskning. Fra 1990-årene stod forskning på organiseringen av offentlig sektor sentralt.
Økoklin

Økoklin er en geografisk parallell, mer eller mindre gradvis variasjon i artssammensetning og miljøfaktorer (komplekse miljøgradienter) hos planter eller dyr.
Artsdatabanken skiller mellom lokal basisøkoklin, tilstandsøkoklin og regionale økokliner.
Wu Li

Wu Li (tradisjonell kinesisk: 吳歷, forenklet kinesisk: 吴历, pinyin: Wú Lì) også Wu Yushan og med kallenavnet Mojing – «blekkhuset» (født ca. 1632 i Changshu i provinsen Jiangsu i Kina, død 24. februar 1718 i Shanghai), var en landskapsmaler tidlig under Qing-dynastiet i Kina, og en av mestrene i den gruppen malere som ettertiden har gitt betegnelsen «de seks klassiske mesterne».

Bakgrunn

Wu Li kom fra en lang slekt der mange hadde trådt inn i den høylærde mandarinstand. En av hans forfedre var den neo-konfucianske embedsmann og filosof We Ne (1372–1427).
Som barn var han vitne til hvordan de seierrike mandsjuer ved tre anledninger massakrerte mennesker i hans hjemby Changshu.

Kristen

Wu besøkte ofte den buddhistiske Xing Fu-klosteret i Suzhou, og var en nær venn av munken Mo Yong. Men fra 1675 ble han mer og mer dratt mot katolisismen som han var kommet i kontakt med gjennom misjonærene Lu Rima (Franciscus de Rougemont), Bai Yingli (Phillippe Couplet) og andre jesuitter. Han konverterte og som lot seg døpe i 1681 i en alder av 39 år (dåpsnavn: Han var også en konvertitt til katolisismen som lot seg døpe i 1681 i en alder av 39 år (dåpsnavn: Ximan Sawulue / Simon Xavier da Cunha).
I 1681 ble Couplet kalt tilbake til Europa. Wu aktet å bli med ham, med det ble det ikke noe av da de var kommet til Macao. Wu ble i Macau i fem måneder og returnerte til hjembyen sommeren 1682. Drevet av sin nye kristne tro vendte han tilbake til Macao senere på året og begynte han jesuittenes Colegio de São Paulo. Noen år senere trådte han selv inn i jesuittordenen.

Prest

Han ble presteviet 57 år gammel i Nanjing, av den første katolske kinesiske biskop, dominikaneren Luo Wenzao, og ble så sendt til Shanghai. På denne tiden pågikk ritestriden i den katolske kirke i Kina.
Han utførte sitt pastorale arbeide i 30 år, og gikk av sikkerhetsgrunner ofte kledt som fisker eller sjømann.
Wu var ved sin høye og tradisjonelle konfucianske utdannelse en av sitt folks høylærde, og de var slett ikke uvanlig for slike å hengi seg til kunster som for eksempel malerkunsten. Han var også en dikter.
Hans gravmæle i Changshu forsvant under den moderne utbygging av byen.
Emiko Kubo

Landslaget

Emiko Kubo spilte 4 landskamper for Japans kvinnelandslag.
Coimbatore (distrikt)

Demografi

Ved folketellingen i 2011 var det 3 472 578 innbyggere i distriktet, mot 2 916 620 i 2001. Den urbane befolkningen utgjør 75,83 % av befolkningen.
Barn i alderen 0 til 6 år utgjorde 8,51 % i 2011 mot 10,19 % i 2001. Antallet jenter i den alderen per tusen gutter er 963 i 2011, det samme som i 2001.
Royal Docks

Royal Docks («Det kongelige havneanlegg») er et område og en valgkrets i bydelen Newham i østlige London. Det har navn etter tre havner i området: Royal Albert Dock, Royal Victoria Dock og King George V Dock. Kollektivt er det mer korrekt å kalle dem for Royal Group of Docks («Den kongelig gruppe av havner») for å adskille området fra Royal Dockyards («Det kongelige verft») tilhørende Royal Navy. «Kongelig» i navnet er etter kongelig personligheter framfor kongelig eierskap. De tre havnene er til sammen det største havneanlegget i verden med vannareal på bortimot 250 acre (1,0 km2) og et total landeiendom på 1 100 acre (4,5 km2). Det tilsvarer hele sentrale London fra Hyde Park til Tower Bridge.
Royal Docks er også en valgkrets for distriktet Newham. I henhold til folketellingen i 2011 hadde området en befolkning på 10 679 innbyggere.
Victoria Dock ble utviklet av jernbaneentreprenører og bygd på en lavtliggende slette utsatt for oversvømmelser som ble kjøpt for dens landbruksverdi. Da kaianleggene ble åpnet i 1855 kunne havneanleggene ta imot de største dampskipene. Det ble overtatt i 1864 av London and St Katharine’s Dock Company som trengte større anlegge. Det ble endret til Royal Victoria Dock da selskapet la til Royal Albert Dock i 1880. Royal Victoria Dock ble stengt tidlig på 1980-tallet og de fleste av dets bygninger ble snart revet. En del av de tidligere varehusene ble ombygd til boligblokker.
Brannbil

Norge

Moderne brannbiler er som oftest designet for å kunne møte et vidt spekter av ulykker, ikke bare brann. For å kunne takle enhver situasjon er det en hel rekke utstyr som er fast inventar i brannbiler, blant annet: Stiger, brannslanger, vannforsyning, skum og pulver til brannslukking, førstehjelpsutstyr, båre, klippeutstyr, utstyr for hurtigfrigjøring fra bilvrak, øks, åndedrettsvern/røykdykkingsutstyr, lyskaster, vannvegg, slukkespyd og annet generelt utstyr og verktøy. 
Brannbiler som frakter mye utstyr, mye vann eller en stor stige (stigebil) er basert på chassiset til lastebiler og det stilles krav til motor, fjæring, bremser, dekk og kjølesystem. Brannbilen konstrueres etter hvilke behov som foreligger med tanke på skapplass, vann/pulver/skumtanke, stigeinnrettning osv. Bilen utstyres dessuten med radiosender for kommunikasjon, sirener, blålys og lakkeres i rødt eller gult. 
Scania, Mercedes-Benz og Volvo er de merkene man ser hyppigst i form av brannbil. Bilene oformes som oftest av Rosenbauer som produserer de fleste pumper eller Metz som produserer stiger/lift til montering på bil. 
Brannbiler brukes ikke bare av brannvesenet men, også av Avinor til bruk på flyplasser. Disse bilene stilles det noe andre krav til da disse bilene primært brukes opp mot flyhavari. Man ser blant annet at alle bilene har vannkanon montert på taket for å kunne slukke branner i flymotoren/flykroppen og ikke minst for å kunne skumlegge hele flyet for å hindre at det begynner å brenne. Man legger også merke til at bilene Avinor benytter har noe bedre forutsetninger til å ta seg fram utenfor veien. 
I brannvesenet er det også svært vanlig med mindre biler (SUV eller lignende). Disse bilene brukes bant annet som: Kommandobil, befalsbil, røykdykkerbil, arbeidsbil ved forebyggende avdeling eller de brukes til og inneholder utstyr til dykking, oljevern, kjemikaliedykking etc.

Skjæreslukker

Mange brannvesen velger nå å installere skjærslokker på de nye brannbilene. Noen velger også å installere den på eldre biler. Man kan finne den på større mannskapsbiler og mindre redningsbiler. Skjæreslukkeren skjærer seg gjennom matriale med vann og slipemiddel. Når strålen har gått gjennom matriale, fyller den rommet med en vanntåke. Denne tåken skal kjøle ned brannen så det blir tryggere for røykdykkere. Skjæreslukkeren fugerer bra på loft, siloer, tak, conatinere m.m.
Magnastigma

Utseende

Små til middelsstore (vingespenn 20–30 millimeter), bredvingede stjertvinger. Bakvingen har én ganske kort og én lengre, tynn stjert, eller begge er korte. Oversiden hos hannene er skinnende blå med bredt brune ytterkanter eller gråsvart med spredte, metalliske skjell, oversiden hos hunnen gråsvart til gråbrun. Undersiden er brunlig med noen uregelmessige, hvite tverrstreker og en oransje flekk i bakvingen, kan også ha blodrøde flekker på bakvingen.

Utbredelse

Slekten er utbredt i Sør- og Mellom-Amerika, fra Mexico i nord til Paraguay i sør.